I. osnovna škola Čakovec

Kralja Tomislava 43

40 000 Čakovec

**JAVNI POZIV**

**učiteljima i stručnim suradnicima I. osnovne škole Čakovec**

**za sudjelovanje na Erasmus+ mobilnosti**

Poštovane kolegice i kolege,

I. osnovna škola Čakovec objavljuje javni poziv za odabir učitelja i stručnih suradnika koji će u sklopu Erasmus akreditacije sudjelovati u Erasmus+ mobilnosti:

- praćenje rada u **Zamošću, u Poljskoj**, u razdoblju **od 8. do 14. lipnja 2025.** godine (2 sudionika)

- praćenje rada (4 sudionika)

- tečajevi (6 sudionika)

Teme mobilnosti moraju biti povezane sa ciljevima Erasmus akreditacije:

* uspostaviti model za cjeloživotno i sustavno poučavanje i učenje o klimatskim promjenama i potpora održivom razvoju
* razvoj digitalne inteligencije u obrazovanju, vještine programiranja i računalnog razmišljanja osmišljenog na principu otvorenosti, pravednosti i inkluzivnosti
* kontinuirani razvoj i jačanje psihološke otpornosti te osnaživanje mentalnog zdravlja učenika, smanjivanje stigmatizacije vezane uz mentalne poteškoće

**Uvjeti prijave:**

Zainteresirani učitelji trebaju dostaviti popunjeni prijavni obrazac i vlastoručno potpisano motivacijsko pismo u kojem će objasniti svoju motivaciju za sudjelovanje u mobilnosti, očekivane koristi za osobni i profesionalni razvoj te doprinos školskoj zajednici nakon povratka.

Učitelji će biti odabrani na temelju broja ostvarenih bodova prema unaprijed definiranim kriterijima (u prilogu).

Trošak sudjelovanja snosi Škola iz programa Erasmus+ akreditacije.

**Način i rok za prijavu:**

Motivacijsko pismo i prijavni obrazac dostaviti u ured psihologinje ili skenirano poslati na janja.francic@skole.hr.

Rok za prijavu je do 12. veljače 2025. godine.

**Odabir kandidata, objava rezultata i rok za žalbu:**

Odluku o odabiru kandidata prema propisanim kriterijima donijet će povjerenstvo koje čine Danijela Topličanec, Tanja Debelec i Janja Frančić, a rezultati će biti javno objavljeni 19. veljače 2025. godine. Rok za žalbu je 8 dana od objave rezultata. Žalba se podnosi u ured psihologinje ili skenirano poslati na janja.francic@skole.hr

**KRITERIJI I NAČIN BODOVANJA ZA ODABIR UČITELJA ZA SUDJELOVANJE NA ERASMUS MOBILNOSTI**

|  |  |  |
| --- | --- | --- |
| **KRITERIJ** | **OPIS KRITERIJA** | **BROJ BODOVA** |
| Motivacijsko pismo | Motivacijsko pismo sadrži opis osobne i profesionalne koristi od mobilnosti te doprinos školskoj zajednici nakon povratka | **do 5 bodova** |
| Sudjelovanje na prethodnim mobilnostima  | Učitelji koji još nisu sudjelovali na Erasmus mobilnosti dobivaju dodatne bodove | **5 bodova** |
| Redovitost na sastancima | Redoviti dolazak na projektne sastanke. Opravdani izostanak može biti isključivo vezan uz obavezne poslove u školi ili bolovanje  | **nedolazak – 0 bodova****povremeni dolazak – 2 boda****redoviti dolazak – 4 boda** |
| Uključenost u aktivnosti projekta | Sudjelovanje u pripremi, provedbi i evaluaciji projektnih aktivnosti | **bez sudjelovanja – 0 bodova****djelomično sudjelovanje – 5 bodova****aktivno sudjelovanje - 10 bodova** |
| Diseminacija projekta | Održana radionica i/ili predavanje vezano za rezultate projekta unutar škole i izvan škole | **2 boda po radionici/predavanju** |
| Aktivnosti vezane uz projekt provedene s učenicima i/ili roditeljima | Organizirane i provedene aktivnosti (predavanja, radionice) vezane uz projekt s učenicima ili roditeljima | **1 bod po aktivnosti** |
| Predstavljanje projekta na javnim događajima | Predstavljanje aktivnosti projekta na javnom događaju  | **2 boda po predstavljanju** |
| Angažiranost u organizaciji skupova u našoj školi | Pomoć u organizaciji i provedbi aktivnosti kada je škola domaćin Erasmus mobilnosti | **2 boda po mobilnosti** |
| Povezanost cilja akreditacije s područjem rada | Koliko su ciljevi projekta usklađeni s predmetom ili stručnim područjem rada učitelja | **neusklađeni – 0 bodova****djelomično usklađeni – 2 boda****u potpunosti usklađeni – 4 boda** |
| Mentorstvo učenicima na županijskim natjecanjima | Mentorstvo učenicima na županijskim natjecanjima iz relevantnih projektnih područja tijekom šk.god.2023./2024. | **2 boda po učeniku/ekipi** |
| Mentorstvo učenicima na državnim natjecanjima | Mentorstvo učenicima na državnim natjecanjima iz relevantnih projektnih područja tijekom šk.god. 2023./2024.  | **4 boda po učeniku/ekipi** |
| Mentorstvo učenicima na međunarodnim natjecanjima | Mentorstvo učenicima na međunarodnim natjecanjima iz relevantnih projektnih područja tijekom šk.god. 2023./2024. | **6 bodova po učeniku/ekipi** |
| Smanjene mogućnosti sudionika | Dodatni bodovi ostvaruju se na temelju smanjenih mogućnosti sudionika poput invaliditeta, zdravstvenih teškoća, slabijeg socijalnog statusa, geografskih prepreka. | **2 boda za svaku smanjenu mogućnost** |